open-index/open-wikipedia-markdown huggingface dataset:
Мікіта Сяргеевіч Царэнка

**Мікіта Царэнка** (нар. , ) — беларускі футбаліст, паўабаронца гомельскага «Лясгаса».

## Клубная кар’ера 
З 2018 года пачаў выступаць за дубль «Гомеля», на наступны год стаў прыцягвацца да асноўнай каманды. У 2020 годзе, калі «Гомель» выступаў у Першай лізе, спачатку знаходзіўся ў складзе каманды, але не выхадзіў на поле, а ў ліпені быў аддадзены ў арэнду ў «Асіповічы» з Другой лігі. У пачатку 2021 года, вярнуўшыся з арэнды, стаў гуляць за дубль «Гомеля», з верасня стаў прыцягвацца да асноўнай каманды. 2 кастрычніка 2021 года дэбютаваў у Вышэйшай лізе, выйшаўшы на замену ў канцы сустрэчы з мазырскай «Славіяй» (3:0).

У пачатку 2022 года трэніраваўся з асноўнай камандай і пачынаў сезон у стартавым складзе гамяльчан, але хутка вярнуўся ў дубль, у асноўнай камандзе заставаўся на лаўцы запасных. У красавіку 2023 года быў аддадзены ў арэнду ў «Лакаматыў», дзе пераважна выхадзіў на замену. У снежні 2023 года па заканчэнні арэнды вярнуўся ў «Гомель».

У пачатку 2024 года пакінуў «Гомель» і папоўніў склад гомельскага «Лясгаса».

## Дасягненні 
*  Уладальнік Кубка Беларусі: 2022

## Статыстыка выступленняў 
## Крыніцы 
Катэгорыя:Футбалісты Беларусі
Катэгорыя:Ігракі ФК Гомель
Катэгорыя:Ігракі ФК Асіповічы
Катэгорыя:Ігракі ФК Лакаматыў Гомель
Катэгорыя:Ігракі ФК Лясгас Гомель
Кірыл Віктаравіч Шаўчэнка

**Кірыл Шаўчэнка** (нар. , ) — беларускі футбаліст, абаронца клуба «Гомель».

## Клубная кар’ера 
З 2018 года пачаў выступаць за дубль «Гомеля», на наступны год стаў прыцягвацца да асноўнай каманды. У 2020 годзе, калі «Гомель» выступаў у Першай лізе, стаў выхадзіць у складзе асноўнай каманды, згуляўшы за яе ў чатырох матчах. У 2021 годзе стаў гуляць пераважна за дубль. 21 жніўня 2021 года дэбютаваў у Вышэйшай лізе, выйшаўшы на замену ў канцы сустрэчы з мінскім «Дынама» (2:0).

У 2022 годзе працягваў з’яўляцца ў асноўнай камандзе, пераважна выходзячы на замену. У красавіку 2023 года падоўжыў кантракт з «Гомелем» да канца 2024 года.

## Дасягненні 
*  Уладальнік Кубка Беларусі: 2022

## Статыстыка выступленняў 
## Крыніцы 
Катэгорыя:Футбалісты Беларусі
Катэгорыя:Ігракі ФК Гомель
Дзяніс Максімавіч Кавалевіч

**Дзяніс Кавалевіч** (нар. ) — беларускі футбаліст, паўабаронца салігорскага «Шахцёра» і моладзевай зборнай Беларусі.

## Клубная кар’ера 
Выхаванец кобрынскай ДЮСШ, пазней гуляў на юнацкім узроўні за акадэміі салігорскага «Шахцёра» і брэсцкага «Дынама», у 2020 годзе стаў прыцягвацца да дубля дынамаўцаў.

У пачатку 2021 года пасля пераходу акадэміі «Дынама» да «Руха» таксама перайшоў у гэты клуб. Спачатку гуляў за дубль, неўзабаве стаў прыцягвацца да асноўнага складу. Дэбютаваў у Вышэйшай лізе 5 лістапада 2021 года, выйшаўшы на замену ў канцы сустрэчы супраць «Віцебска» (2:0).

У пачатку 2022 года рыхтаваўся да новага сезона з «Рухам», а ў красавіку, пасля таго як брэсцкі клуб зняўся з Вышэйшай лігі, далучыўся да петрыкаўскага «Шахцёра». У складзе каманды пераважна выхадзіў на замену, тым не меней здолеў у сезоне 2022 адзначыцца 10 галамі.

У пачатку 2023 года стаў рыхтавацца да новага сезона з асноўнай камандай салігорскага «Шахцёра».

## Міжнародная кар’ера 
21 верасня 2022 года дэбютаваў у моладзевай зборнай Беларусі, выйшаўшы на замену ў другім тайме таварыскага матча супраць Расіі (1:6).

## Статыстыка выступленняў 
## Крыніцы 
Катэгорыя:Футбалісты Беларусі
Катэгорыя:Ігракі ФК Дынама Брэст
Катэгорыя:Ігракі ФК Рух Брэст
Катэгорыя:Ігракі ФК Шахцёр Салігорск
Катэгорыя:Ігракі ФК Шахцёр Петрыкаў
Укол парасонам

**«Удар парасонам»** () ― крымінальная камедыя 1980 года з П’ерам Рышарам у галоўнай ролі. Стварэнне фільма было натхнёнае некалькімі забойствамі балгарскіх дысідэнтаў, у якіх так званы «» выкарыстоўваўся ў якасці зброі. Працоўная назва фільма — «Укол балгарскім парасонам» ().

## Сюжэт 
Акцёр Грэгуар Леконт атрымлівае запрашэнне зняцца ў кіно ў ролі кілера, ён памыляецца дзвярыма і трапляе да мафіі, якая дае яму заданне прыбраць бандыта па мянушцы «Кіт», і забяспечвае яго парасонам з атручанай іголкай. Грэгуар прыступае да працы, не падазраючы, што ўблытаўся ў крымінал. Тым часам сапраўдны забойца ідзе па ягоным следзе.

## Зноскі 
## Спасылкі
Катэгорыя:Фільмы Францыі
Катэгорыя:Кінакамедыі 1980 года
Катэгорыя:Фільмы Жэрара Уры
Ілья Андрэевіч Маскаленчык

**Ілья Маскаленчык** (нар. ) — беларускі футбаліст, абаронца расійскага клуба «Аланія» з Уладзікаўказа і моладзевай зборнай Беларусі.

## Клубная кар’ера 
Пачынаў займацца футболам у «Мінску», дзе гуляў на пазіцыі нападніка. У 2018 годзе перабраўся ў акадэмію брэсцкага «Дынама», дзе з цягам часу перайшоў на пазіцыю левага абаронцы. З лета 2020 года пачаў выступаць за дубль.

У пачатку 2021 года пасля пераходу акадэміі «Дынама» да «Руха» таксама перайшоў у гэты клуб, гуляў за дубль. У ліпені 2021 года на правах арэнды далучыўся да «Дынама». 29 ліпеня 2021 года дэбютаваў за «Дынама» ў адказным матчы 2-га кваліфікацыйнага раўнда Лігі канферэнцый УЕФА супраць пльзенскай «Вікторыі» (1:2), выйшаўшы на замену ў канцы сустрэчы. 2 жніўня 2021 года ўпершыню згуляў у Вышэйшай лізе, выйшаўшы на замену ў другім тайме матча з гродзенскім «Нёманам» (1:3). У далейшым замацаваўся ў аснове брэсцкай каманды, нярэдка выхадзіў у стартавым складзе.

У снежні 2021 года па заканчэнні арэнды вярнуўся ў «Рух». У пачатку 2022 года рыхтаваўся да новага сезона з брэсцкай камандай, а ў сакавіку, пасля таго як «Рух» зняўся з Вышэйшай лігі, падпісаў кантракт з санкт-пецярбургскім «Зенітам-2» да канца сезона 2024/25. У сезоне 2022/23 замацаваўся ў складзе, а ў 2023 годзе стаў прыцягвацца і да асноўнай каманды «Зеніта», дзе заставаўся на лаўцы запасных.

У снежні 2023 года быў аддадзены ў арэнду ў «Цюмень». У ліпені 2024 года падпісаў кантракт з уладзікаўказскай «Аланіяй».

## Міжнародная кар’ера 
У кастрычніку 2019 года гуляў за юнацкую зборную Беларусі (да 17 гадоў) у кваліфікацыйным раўндзе чэмпіянату Еўропы.

У кастрычніку 2021 года гуляў за юніёрскую зборную Беларусі (да 19 гадоў) у кваліфікацыйным раўндзе чэмпіянату Еўропы.

21 верасня 2022 года дэбютаваў у моладзевай зборнай Беларусі, калі выйшаў у стартавым складзе ў таварыскім матчы супраць Расіі (1:6) і быў заменены ў другім тайме.

## Статыстыка выступленняў 
## Крыніцы 
Катэгорыя:Футбалісты Беларусі
Катэгорыя:Ігракі ФК Дынама Брэст
Катэгорыя:Ігракі ФК Рух Брэст
Катэгорыя:Ігракі ФК Зеніт Санкт-Пецярбург
Катэгорыя:Ігракі ФК Зеніт-2 Санкт-Пецярбург
Катэгорыя:Ігракі ФК Цюмень
Катэгорыя:Ігракі ФК Аланія Уладзікаўказ
Чэмпіянат Беларусі па міні-футболе 1990

**Чэмпіянат Беларусі па міні-футболе 1990** (1-ы чэмпіянат Беларусі па міні-футболе) — чэмпіянат Беларусі па міні-футболе сярод беларускіх мужчынскіх каманд 1990 года.

## Турнірная табліца 
## Спасылкі 
* МАКСЛАЙН- ЧЕМПИОНАТ БЕЛАРУСИ ПО МИНИ-ФУТБОЛУ ВЫСШАЯ ЛИГА

Катэгорыя:Спорт у Беларусі ў 1990 годзе
Катэгорыя:Чэмпіянат Беларусі па міні-футболе
Максім Леанідавіч Лотыш

**Максім Лотыш** (нар. , ) — беларускі футбаліст, паўабаронца клуба «Астравец».

## Клубная кар’ера 
Выхаванец футбольнага клуба «Мінск», дзе добра заявіў аб сабе на юнацкім узроўні, стаўшы ў 2017 годзе найлепшым бамбардзірам першынства Беларусі да 16 гадоў з 27 мячамі. Таксама ў 2017 годзе пачаў выступаць за дубль «Мінска». У лістападзе і снежні 2017 года знаходзіўся на праглядзе ў кракаўскай «Вісле», а ў лютым 2018 года перайшоў у брэсцкае «Дынама», дзе таксама стаў гуляць за дубль. Дэбютаваў у асноўнай камандзе «Дынама» 29 ліпеня 2018 года, калі выйшаў на замену ў другім тайме матча Кубка Беларусі супраць «Клецка» (2:2, па пенальці 2:1), у гэтым матчы выступалі пераважна рэзервісты брэсцкага клуба.

У сезоне 2020 стаў часцей прыцягвацца да асноўнага складу. Дэбютаваў у Вышэйшай лізе 23 кастрычніка 2021 года, выйшаўшы на замену ў канцы сустрэчы супраць «Іслачы» (1:0). У сезоне 2022 не выхадзіў на поле, толькі часам заставаўся на лаўцы запасных. У чэрвені 2022 года па пагадненні бакоў пакінуў брэсцкі клуб.

У ліпені 2022 года стаў іграком «Слоніма-2017», дзе замацаваўся ў стартавым складзе. У лютым 2023 года падпісаў новы кантракт з клубам.

У студзені 2024 года адправіўся на прагляд у «Астравец» і ў лютым афіцыйна папоўніў склад каманды.

## Статыстыка выступленняў 
## Крыніцы 
Катэгорыя:Футбалісты Беларусі
Катэгорыя:Ігракі ФК Мінск
Катэгорыя:Ігракі ФК Дынама Брэст
Катэгорыя:Ігракі ФК Слонім-2017
Катэгорыя:Ігракі ФК Астравец
Заходняе крыло (тэлесерыял)

**Заходняе крыло** () — амерыканскі драматычны тэлесерыял, які выходзіў у эфір з 22 верасня 1999 года па 14 мая 2006 года. Падзеі серыяла адбываюцца ў асноўным у Заходнім крыле Белага дома ў Вашынгтоне, дзе размешчаны кабінет прэзідэнта ЗША і офісы высокапасадоўцаў ягонай адміністрацыі, падчас кадэнцыі выгадагана прэзідэнта-дэмакрата Дж. Бартлета. 

## Сюжэт 
У серыяле прадстаўлена паўсядзённае жыццё дэмакратычнай адміністрацыі прэзідэнта ЗША. Вядома, самы галоўны персанаж - гэта выгаданы прэзідэнт Дж. Бартлет, але серыял больш сканцэнтраваны на працы, якую выконваюць ягоныя дарадцы. Гэта, напрыклад, абмеркаванне палітычнай стратэгіі на бліжэйшыя тыдні, кулуарныя перамовы з кангрэсменамі і лабістамі, падрыхтоўка да выбарчай кампаніі або будучага выступлення прэзідэнта. Сам ён з'яўляецца на экране даволі рэдка, ён выконвае ролю сапраўднага начальніка, да якога падначаленыя прыходзяць, каб ухваліць або адхіліць іх ідэі. Сцэнар таксама пераплятаецца з асабістымі гісторыямі членаў каманды і самога прэзідэнта. Асноўныя сюжэты ахопліваюць некалькі эпізодаў або нават увесь сезон, але кожны эпізод таксама змяшчае некалькі карацейшых гісторый.

У серыяле ёсць шырокі склад персанажаў, каб праілюстраваць мноства людзей, якія ўдзельнічаюць у штодзённай працы офіса прэзідэнта ЗША. З дапамогай так званага «ансамблевага акцёрскага складу» галоўныя героі з'яўляюцца на экране ў падобных часавых прапорцыях. Так што яны аднолькава важныя, і ў той жа час - ніводны з іх не настолькі важны, каб ягоны адыход мог перашкодзіць далейшаму развіццю падзей.

З першай серыі можна назіраць за новаспечанай адміністрацыяй прэзідэнта ЗША, якая ўсё яшчэ спрабуе знайсці сябе ў новай сітуацыі і паспяхова прымае законы. На працягу наступных 6 сезонаў прэзідэнту даводзіцца сутыкацца з наступствамі ўтойвання сваёй хваробы (рассеянага склерозу) ад выбаршчыкаў падчас выбарчай кампаніі, барацьбой за пераабранне, выкраданнем дачкі, дапамогай кандыдату ў прэзідэнты захаваць за дэмакратамі Белы дом і інш. Апошні, сёмы сезон скончыўся 14 мая 2006 года адстаўкай прэзідэнта Бартлета і прывядзеннем да прысягі новага прэзідэнта-дэмакрата.

## Узнагароды 
Серыял увайшоў ў лік лепшых тэлешоў усіх часоў у такіх выданнях, як Time, TV Guide, Empire, Rolling Stone і New York Daily News. Гільдыя пісьменнікаў Амерыкі паставіла яго на першае месца ў спісе «101 найлепшы сцэнар да серыяла». Ён атрымаў высокую ацэнку ад крытыкаў, палітолагаў і былых супрацоўнікаў Белага дома. «Заходняе крыло» атрымала мноства ўзнагарод, у тым ліку дзве ўзнагароды «Пібадзі», тры прэміі «Залаты глобус» і 26 прэмій «Эмі», у тым ліку ўзнагароду за лепшы драматычны серыял, якую атрымлівала чатыры разы запар з 2000 па 2003 год. 

Катэгорыя:Тэлеперадачы паводле алфавіта
Катэгорыя:Тэлесерыялы ЗША
Катэгорыя:Тэлесерыялы 1999 года
Катэгорыя:Тэлесерыялы на англійскай мове
Клоўн і яго сабакі

**«Клоўн і яго сабакі»** () ― нямы кароткаметражны мультфільм рэжысёра . Складаўся з 300 уручную размаляваных сцэн. Фільм быў паказаны разам з мультфільмам «Добры бок» у . Прэм’ера адбылася там жа 28 кастрычніка 1892 года. У фільме паказваецца, як клоун выходзіць на сцэну цырка і вітае гледачоў, пазней ён паказвае трукі з трыма сабакамі. Яны скачуць праз абручы, скачуць па мячы і пераскокваюць праз палачку. Мультфільм страчаны, бо ў 1900 годзе Рэйно выкінуў вялікую колькасць сваіх прац у Сену.

## Спасылкі 
Катэгорыя:Мультфільмы Францыі
Катэгорыя:Кароткаметражныя мультфільмы
Катэгорыя:Мультфільмы паводле алфавіта
Катэгорыя:Фільмы пра сабак
Катэгорыя:Нямыя фільмы Францыі
Катэгорыя:Фільмы Эміля Рэйно
Мамідзі Нісія

**Мамідзі Нісія** (;  ) — японская , чэмпіёнка Алімпійскіх гульняў 2020 у жаночых спаборніцтвах па скейтбордынгу ў дысцыпліне *«стрыт»*.

## Спасылкі 
Катэгорыя:Чэмпіёны летніх Алімпійскіх гульняў 2020 года
Катэгорыя:Алімпійскія чэмпіёны ад Японіі
Добры бок

**«Добры бок»** () ― нямы кароткаметражны мультфільм рэжысёра . Мультфільм складаецца з 700 размаляваных уручную сцэн. Прэм’ера прайшла ў , Францыя ў 1892 годзе. Адзін з першых анімацыйных фільмаў у свеце. Мультфільм лічыцца згубленым. Не захавалася ніводнай копіі фільма. Мультфільм трансляваўся ў . Гэта самая першая прэзентацыя з маніпуляваннем выявай.

## Спасылкі 
Катэгорыя:Мультфільмы Францыі
Катэгорыя:Мультфільмы паводле алфавіта
Катэгорыя:Кароткаметражныя мультфільмы
Катэгорыя:Страчаныя фільмы
Катэгорыя:Нямыя фільмы Францыі
Катэгорыя:Фільмы Эміля Рэйно
Кавальская сцэна

**«Кавальская сцэна»** () ― нямы кароткаметражны фільм . Прэм’ера адбылася ў ЗША 9 траўня 1893 года. 17 кастрычніка 1894 года пракат фільма мінуў у Вялікабрытаніі.

## Спасылкі 
Катэгорыя:Фільмы Уільяма Дыксана
Катэгорыя:Нацыянальны рэестр фільмаў
Катэгорыя:Дакументальныя фільмы ЗША
Катэгорыя:Кароткаметражныя фільмы ЗША
Катэгорыя:Нямыя фільмы ЗША
Катэгорыя:Чорна-белыя фільмы ЗША
Сын Саула

«**Сын Саула**» () — мастацкі фільм 2015 года рэжысёра . Галоўную ролю выканаў .

## Сюжэт 
Дзеянне фільма адбываецца ў кастрычніку 1944 года ў канцлагеры Асвенцім (Аўшвіц-Біркенау). Саул Аўслендэр () уваходзіць у зондэркаманду — адмысловую групу яўрэяў-вязняў, якім нацысты даручаюць выконваць частку дапаможных прац, звязаных са знішчэннем людзей у газавых камерах і спальваннем іх целаў і адзення. Саул становіцца сведкам таго, як нацысцкі лекар забівае выжылага ў газавай камеры хлопчыка, у якім, як яму здаецца, ён прызнае свайго сына. Ён вырашае, што хлопчыка трэба пахаваць з яўрэйскай малітвай (кадышам), і для ажыццяўлення гэтага спрабуе знайсці равіна. Па ходзе справы іншыя члены зондэркаманды даведваюцца, што нацысты збіраюцца іх усіх хутка знішчыць. У надзеі выратавацца яны пачынаюць падрыхтоўку ўцёкаў, у якую таксама аказваецца ўцягнуты Саул. Праз уцёкі група зняволеных здолела выбрацца з канцлагера, у тым ліку Саул, які нясе мяшок з целам хлопчыка.

## Акцёрскі склад 
* Геза Рорыг — *Саул Аўслендэр*
* Левентэ Молнар — *Абрахам*
* Урс Рэхн — *Бідэрман, оберкапа*
* Тод Шарман — *Браўн, барадаты мужчына*
* Шандар Жотэр — *доктар*
* Марцін Чарнік — *Файгенбаўм*
* Ежы Вальчак — *Рабі, член зондэркаманды*
* Уве Лаўэр — *Фос, эсэсавец*
* Крысціян Хартынг — *Буш, эсэсавец*
* Каміль Дабравольскі — *Мітэк*
* Амітай Кедар — *Хірш*
* Іштван Піан — *Кац*
* Юлі Якаб — *Эла*
* Левентэ Орбан — *Васіль*

## Узнагароды 
Паводле інфармацыі сайта «*Internet Movie Database*» фільм быў адзначаны 66 кінаўзнагародамі і яшчэ 62 намінацыямі.

## Зноскі 
## Спасылкі 
* 

Катэгорыя:Фільмы Венгрыі 2015 года
Катэгорыя:Фільмы-драмы 2015 года
Катэгорыя:Фільмы-драмы Венгрыі
Катэгорыя:Гістарычныя фільмы Венгрыі
Катэгорыя:Ваенныя драмы
Катэгорыя:Фільмы на венгерскай мове
Катэгорыя:Фільмы на нямецкай мове
Катэгорыя:Фільмы на польскай мове
Катэгорыя:Фільмы пра Халакост
Катэгорыя:Кінарэжысёрскія дэбюты
Катэгорыя:Фільмы Ласла Немеша
Катэгорыя:Фільмы — лаўрэаты прэміі «Оскар» за найлепшы фільм на замежнай мове
Катэгорыя:Фільмы — лаўрэаты прэміі «Залаты глобус» за найлепшы фільм на замежнай мове
Катэгорыя:Фільмы — лаўрэаты прэміі «BAFTA» за найлепшы фільм на замежнай мове
Катэгорыя:Фільмы — лаўрэаты прэміі «Незалежны дух» за найлепшы міжнародны фільм
Міліцыя Рэспублікі Беларусь

**Міліцыя Рэспублікі Беларусь** — праваахоўны орган Рэспублікі Беларусь.

Міліцыя складаецца з крымінальнай міліцыі, міліцыі грамадскай бяспекі і іншых падраздзяленняў, якія ствараюцца для выканання задач міліцыі па рашэнні міністра ўнутраных спраў, калі іншае не вызначана Прэзідэнтам Рэспублікі Беларусь.

Органы ўнутраных спраў — дзяржаўныя праваахоўныя органы, якія ажыццяўляюць барацьбу са злачыннасцю, ахову грамадскага парадку і забяспечваюць грамадскую бяспеку ў адпаведнасці з задачамі, ускладзенымі на іх гэтым Законам і іншымі заканадаўчымі актамі Рэспублікі Беларусь.

Органы ўнутраных спраў з’яўляюцца складовай часткай сістэмы забеспячэння нацыянальнай бяспекі Рэспублікі Беларусь.
## Гл. таксама 
* Міністэрства ўнутраных спраў Рэспублікі Беларусь
* Дзень міліцыі
* Моладзевыя атрады аховы правапарадку

## Спасылкі 
* Официальный сайт МВД РБ 
Катэгорыя:Міліцыя
Катэгорыя:Міністэрства ўнутраных спраў Рэспублікі Беларусь
Дзень міліцыі

**Дзень міліцыі** — прафесійнае свята беларускай міліцыі.

4 сакавіка 1917 года загадам грамадзянскага каменданта горада Мінска Міхаіла Аляксандравіча Міхайлава (па пашпартных даных, сапраўднае імя Міхаіл Васільевіч Фрунзэ) быў прызначаны часовым начальнікам міліцыі Усерасійскага земскага саюза па ахове парадку ў горадзе Мінску. Гэтая дата лічыцца днём нараджэння беларускай міліцыі.

Свята зацверджаны 26 сакавіка 1998 года указам Прэзідэнта Рэспублікі Беларусь.
## Гл. таксама 
* Міністэрства ўнутраных спраў Рэспублікі Беларусь

Катэгорыя:Святы 4 сакавіка
Катэгорыя:Святы паводле алфавіта
Катэгорыя:Прафесійныя святы
Катэгорыя:Святы Беларусі
Катэгорыя:Міністэрства ўнутраных спраў Рэспублікі Беларусь
Баксёрскія каты (праф. Уэлтана)

**«Баксёрскія каты (праф. Уэлтана)»** () ― кароткаметражны нямы чорна-белы фільм амерыканскага рэжысёра , зняты ў 1894 годзе на студыі Эдысана. Цяпер захоўваецца ў .

## Спасылкі 
Катэгорыя:Кінакамедыі ЗША
Катэгорыя:Фільмы Уільяма Дыксана
Катэгорыя:Кароткаметражныя фільмы ЗША
Катэгорыя:Чорна-белыя фільмы ЗША
Катэгорыя:Нямыя фільмы ЗША
Ваенна-прамысловы комплекс Беларусі

**Ваенна-прамысловы комплекс Беларусі** (**Ваенна-прамысловы комплекс Рэспублікі Беларусь**, **ВПК РБ**; **Абаронна-прамысловы комплекс Рэспублікі Беларусь**, **АПК РБ**) — сукупнасць навукова-даследчых, выпрабавальных арганізацый і вытворчых прадпрыемстваў, якія выконваюць распрацоўку, вытворчасць і пастаноўку на ўзбраенне ваеннай і спецыяльнай тэхнікі, амуніцыі, боепрыпасаў як для Узброеных Сіл Беларусі, так і на экспарт.

Пасля распаду СССР абаронны сектар беларускай эканомікі апынуўся раз’яднаны па прычыне ведамаснай прыналежнасці да розных галінах прамысловасці. З мэтай рэалізацыі адзінай палітыкі ў галіне забеспячэння абароны, развіцця і ўзмацнення ваенна-тэхнічнага супрацоўніцтва з замежнымі дзяржавамі ў снежні 2003 года па ініцыятыве Прэзідэнта Беларусі быў створаны Дзяржаўны ваенна-прамысловы камітэт — Дзяржкамваенпрам Рэспублікі Беларусь.
## Гл. таксама 
* MILEX
* Міжнароднае ваенна-тэхнічнае супрацоўніцтва Беларусі
## Спасылкі 
* Официальная страница Госвоенпромкома 
* Лукашенко вообразил Белоруссию ракетной державой // Взгляд, 23 мая 2020
Катэгорыя:Прамысловасць Беларусі
Катэгорыя:Дзяржаўны ваенна-прамысловы камітэт Рэспублікі Беларусь
Стражніца КАП «Парэчча»

у 1931 годзе]]

**Стражніца КАП «Парэчча»** — арганізацыная адзінка Корпуса аховы памежжа на польска-савецкім памежжы.

## Фарміраванне і арганізацыйныя змены 
У 1924 годзе ў складзе 3-й памежнай брыгады быў сфарміраваны 1-ы памежны батальён . У 1928 годзе батальён складаўся з 18 стражніц  . У 1928—1939 гадах стражніца КАП «Парэчча» ўваходзіла ў склад 4-й роты КАП «Докшыцы» батальёна КАП «Будслаў» . Стражніца налічвала каля 18 вайскоўцаў і размяшчалася на лініі мяжы з задачай непасрэднай аховы дзяржаўнай мяжы .

У 1932 годзе ў будынку КАПа размясціўся персанал стражніцы.Стражніцу з маткавай ротай злучала дарога даўжынёй 14 км і грунтавая дарога даўжынёй 8 км.

## Памежная служба 
Памежны батальён з’яўляўся асноўным тактычным падраздзяленнем Корпуса аховы мяжы, прызначаным для выканання ахоўнай службы. Батальённы ўчастак падзяляўся на ротныя аддзелы, а гэтыя, у сваю чаргу, на ўчасткі стражніцы, якія з’яўляліся «асноўнымі падраздзяленнямі, якія выконвалі ахоўную службу», у колькасці паўзводу. Служба бяспекі ажыццяўлялася па зменнай сістэме, якая заключалася ў пастаянным патруляванні памежнай зоны, усталяванні пастоў трывогі, назірання і кантролю, патруляванні і арганізацыі засад у месцах, вызначаных як небяспечныя, праверцы дакументаў і затрыманні падазраваных, а таксама падтрыманні цеснай сувязі. паміж аддзеламі і адміністрацыйнымі органамі . Стражніцы КАП былі першай лініяй кардоннай групоўкі Корпуса аховы мяжы.

У 1932 году вышка КОП «Парэчча» абараняў адрэзак дзяржаўнай мяжы, 7 км у шырыню, 850 метраў ад пагранічнага знака № **291** да **306** , і ў 1938 годзе, у 7 км шырынёй падсекцыі 535 метраў ад памежнага знака No **291** да **306** .

**Суседнія стражніцы:**

* Стражніца КАП «Трасцяніца» ⇔ Стражніца КАП «Антанопаль» — 1928 , 1929 , 1931 , 1932 , 1934 , 1938 г. 

## Кампанія 1939 года 
Каля 4.00 раніцы 17 верасня 1939 г. падраздзяленні 13-га аддзела памежнай аховы НКУС напалі на вартавую вежу КАП «Парэчча». Пасля кароткай бойкі вартавую вежу разбілі. Нападнікі страцілі двух чалавек забітымі і аднаго параненым  .

## Крыніцы 
## Літаратура 
* 
* 
* 
* Rajmund Szubański. Bataliony, kompanie, strażnice KOP. „Wojskowy Przegląd Historyczny”. 3 (145), 1993. Warszawa: Wydawnictwo „Czasopisma Wojskowe”. ISSN 0043-7182. 
* 
* 
* 
* 

Катэгорыя:Докшыцы
Катэгорыя:Корпус аховы памежжа
Катэгорыя:Гісторыя Докшыцкага раёна
Катэгорыя:Дзісенскі павет (1921—1940)
Т38 «Стылет»

**Т38 «Стылет»** — беларуска-ўкраінскі аўтаматызаваны вайсковы зенітна-ракетны комплекс.

Комплекс з’яўляецца ўсенадворным і прызначаны для абароны падраздзяленняў сухапутных войскаў, прамысловых і ваенных аб’ектаў ад удараў усіх тыпаў сучасных і перспектыўных сродкаў паветранага нападу, якія ляцяць на гранічна малых, малых і сярэдніх вышынях.

Складаецца з баявой машыны Т381, распрацаванай у Беларусі, і двухступеньчатых зенітных кіраваных ракет Т382, распрацаваных у Кіеўскім КБ «Луч». Комплекс «Стылет» узброены 8 ракетамі Т382.

Створаны для замены ЗРК «Аса-АКМ».

## Спасылкі 
* Т38 Стилет на сайте производителя 
* Белорусские ПВО готовятся взять на вооружение «Стилеты»

Катэгорыя:Зброя Беларусі
Кірымбаш (архіпелаг)

**Кірымбаш** () — група з 31 вострава ўздоўж заходняга ўзбярэжжа Мазамбікскага праліва. Уваходзяць у склад дзяржавы Мазамбік.

## Геаграфія 
Архіпелаг Кірымбаш уяўляе сабою ланцуг з 31 вострава, выцягнуты з поўначы на поўдзень на 222 км. Усе астравы маюць каралавае паходжанне, многія злучаны водмелямі і каралавымі рыфамі з мацерыком. Найбуйнейшы востраў Іба месціцца ў паўднёвай частцы. Яго плошча — каля 36 км².

Клімат трапічны пасатны. Сярэдняя тэмпература ў сухі сезон з красавіка да верасня трымаецца каля +27 °C. У вільготны сезон яна падвышаецца на 3 °C.

## Прырода 
Вылучаюць некалькі экалагічных зон, характэрных для архіпелага Кірымбаш: лясы міёмба, сухія саванны з зараснікамі высокіх траў і акацый, прыбярэжныя лясы, мангры. Дзякуючы блізкасці мацерыка жывёльны свет сушы даволі багаты. Ён прадстаўлены 447 відамі птушак і 46 відамі сысуноў. На астравах сустракаюцца птушкі-насарогі, сланы, буйвалы, львы, леапарды, дзікія сабакі. Аднак найбольшую цікавасць уяўляюць навакольныя марскія воды, населеныя 52 відамі каралаў, 140 відамі малюскаў, 5 відамі марскіх чарапах, 4 відамі дэльфінаў, 3 відамі кітоў, 350 відамі рыб.

У 2002 г. для аховы прыроды архіпелага быў створаны нацыянальны парк Кірымбаш.

## Гісторыя 
Першымі наведвальнікамі і насельнікамі астравоў Кірымбаш былі суахілі. У канцы XV — пачатку XVI ст. яны былі даследаваны партугальскімі экспедыцыямі на чале з Васка да Гама і Жуанам да Нова. Партугальцы захапілі востраў Іба і стварылі на ім каланіяльнае паселішча. У 1975 г. архіпелаг быў далучаны да незалежнага Мазамбіка. У нашы дні асноўныя галіны эканомікі: рыбалоўства, турызм, вырошчванне какосавай пальмы.

## Спасылкі 
* The Quirimbas Archipelago — UNESCO World Heritage Centre
* Quirimbas Archipelago Mozambique Travel Guide
* Quirimbas National Park 
* Mozambique: a hide away in the Quirimbas Archipelago

Катэгорыя:Астравы Мазамбіка
Катэгорыя:Астравы Індыйскага акіяна
Катэгорыя:Архіпелагі
Грамы

Назву **Грамы** маюць:
## Беларусь 
* Віцебская вобласць
** Грамы — мясцовасць ва ўсходняй частцы горада Полацка, былая вёска і фальварак.
** Грамы — чыгуначная станцыя Віцебскага аддзялення Беларускай чыгункі, якая знаходзіцца ў межах Полацка.
Грамы (Полацк)

**Грамы** — мясцовасць у паўночна-ўсходняй частцы Полацка.

## Агульная характарыстыка 
Назва мясцовасці верагодна паходзіць ад паганскага капішча Пяруна-Грамавержца ля Валовага возера. Дакладных звестак аб пачатку засялення гэтага полацкага прадмесця няма. На картах XVIII-XIX стагоддзяў на месцы мясцовасці ўжо пазначаны аднайменая вёска і фальварак. Штуршком да актыўнага развіцця мясцовасці паслужыла будаўніцтва чыгункі (Санкт-Пецярбург) — Балагое — Полацк — Седльцы — (Варшава) і станцыі «Полацк-2» (сучасная станцыя «Грамы») з вакзалам (які таксама называўся Мікалаеўскім — па назве чыгункі, на якой размяшчаўся) у 1905 годзе.

Мясцовасць знаходзіцца ў паўночна-ўсходняй частцы горада. На паўднёвым захадзе мяжуе з цэнтрам горада, ад якога аддзелена чыгункай Віцебск-Полацк-Даўгаўпілс і станцыяй Полацк. На паўднёвым усходзе мяжуе з мясцовасцю Ноўка, ад якой таксама аддзелена чыгункай. На паўночным захадзе мяжуе з мясцовасцю Спас-Слабада, ад якой аддзелена ракой Палатой. На ўсходзе да мясцовасці прымыкаюць землі вёскі Багатырская, на поўначы — тэрыторыі садовых таварыстваў (якія часам таксама могуць уключацца ў склад мясцовасці — тады яе мяжа на поўначы таксама праводзіцца па рацэ Палаце аж да вёскі Чаромушкіна).

Галоўнымі транспартнымі магістралямі мясцовасці з’яўляюцца вуліцы Суворава, Ленінградская, Янкі Купалы, Невельская і інш. Камунікацыя мясцовасці з цэнтральнай часткай Полацка даволі ўскладнена, патрапіць у мясцовасць можна альбо праз пешаходны мост праз чыгунку з Прывакзальнай плошчы, альбо праз пешаходны пераход праз чыгунку на паўднёвы ўсход ад станцыі «Полацк», альбо аўтатранспартам праз чыгуначны пераезд у раёне скрыжавання вуліц Гагарына і Суворава.

Забудова мясцовасці змяшаная, пераважная большасць — малапавярховая сядзібнага тыпу. Маюцца і шматпавярховыя тыпавыя пяціпавярховыя панэльныя і цагляныя дамы 1970-1990-х гадоў.

Мясцовасць пэўны час лічылася самым небяспечным раёнам Полацка з самай напружанай крымінагеннай абстаноўкай.

## Транспарт 
* Чыгуначная станцыя Грамы (Полацк-2, Полацк-Грамы).

## Сацыяльныя аб’екты 
* Школа № 12
* Школа № 14
* Стадыён «Лакаматыў»
* Стараверскія могілкі

Катэгорыя:Полацк
Скіф (СТРК)

**«Скіф»** — украінска-беларускі супрацьтанкавы ракетны комплекс, распрацаваны кіеўскім ДККБ «Луч» і мінскай кампаніяй ААТ «Пеленг».

Ракета вырабляецца ў Кіеве на ДАХК «Арцём», прыбор навядзення «ПН-З» — у Мінску на ААТ «Пеленг».

У СТРК «Скіф» прыменена паўаўтаматычная сістэма навядзення па прамяні лазера. Выяўленне цэлі і навядзенне забяспечваецца з дапамогай аптычнага і інфрачырвонага прыцэлаў, што дазваляе весці стральбу ў складаных умовах надвор’я.

Асаблівасць СТРК — магчымасць навядзення ракеты на цэль з закрытых пазіцый і хованак. Іншая адметная рыса — траекторыя палёту ракеты, пасля пуску яна ляціць над лініяй візавання (на вышыні каля 10 м) і зніжаецца на ўзровень цэлі на канчатковым участку палёту. Лазерны прамень пры гэтым свеціць у хвост ракеты і толькі за долю секунды перад ударам перакладаецца на цэль.

Прыняты на ўзбраенне армій Саудаўскай Аравіі, Катара, Алжыра, Марока, М’янмы, Грузіі і Азербайджана.

## Гл. таксама 
* Шэршань (СТРК)

## Спасылкі 
* ПТРК «Скиф» на сайте КБ «Луч»
* ПТРК «Скиф» (презентация) на сайте КБ «Луч»

Катэгорыя:Зброя Беларусі
Катэгорыя:Зброя Украіны
Дзмітрый Вадзімавіч Вараб’ёў

**Дзмітрый Вараб’ёў** (нар. ) — беларускі футбаліст, абаронца клуба «Віцебск».

## Клубная кар’ера 
Выхаванец клуба «Віцебск», з 2018 года пачаў выступаць за дубль, на наступны год замацаваўся ў яго складзе. У 2021 годзе пачаў прыцягвацца да асноўнай каманды «Віцебска». Дэбютаваў у Вышэйшай лізе 24 ліпеня 2021 года ў матчы супраць мінскага «Дынама» (1:3), калі выйшаў на замену ў канцы сустрэчы. У далейшым працягваў выступаць за дубль, у асноўнай камандзе з’яўляўся рэдка.

У красавіку 2023 года падоўжыў кантракт з віцебскім клубам да канца 2024 года.

## Статыстыка выступленняў 
## Крыніцы 
Катэгорыя:Футбалісты Беларусі
Катэгорыя:Ігракі ФК Віцебск
Сяргей Аляксеевіч Каліноўскі

**Сяргей Аляксеевіч Каліноўскі** (нар. ) — беларускі дзяржаўны дзеяч. Член Цэнтральнай камісіі па выбарах і правядзенні рэспубліканскіх рэферэндумаў Рэспублікі Беларусь ад Брэсцкай вобласці (з 2013). Намеснік Міністра юстыцыі Рэспублікі Беларусь (з 2021).

## Біяграфія 
Нарадзіўся 3 студзеня 1969 года.

У 1993 годзе скончыў Беларускі дзяржаўны ўніверсітэт, у 2011 годзе скончыў Акадэмію кіравання пры Прэзідэнце Рэспублікі Беларусь.

З 1993 па 2005 год працаваў суддзёй у сістэме судоў агульнай юрысдыкцыі, прайшоў шлях ад стажора народнага суддзі ў Баранавічах і Кобрыне да суддзі Кобрынскага суда. Са жніўня 2005 па 11 сакавіка 2021 года працаваў начальнікам галоўнага ўпраўлення юстыцыі Брэсцкага абласнога выканаўчага камітэта. З’яўляецца членам Цэнтральнай камісіі па выбарах і правядзенні рэспубліканскіх рэферэндумаў Рэспублікі Беларусь з 18 кастрычніка 2013 года.

12 сакавіка 2021 года прызначаны намеснікам Міністра юстыцыі Рэспублікі Беларусь.

## Санкцыі ЕС, ЗША і іншых краін 
Унесены ў санкцыйныя спісы краін Балтыі.

2 кастрычніка 2020 года Сяргей Каліноўскі трапіў у Чорны спіс Еўрасаюза. 20 лістапада да санкцый ЕС далучыліся Албанія, Ісландыя, Ліхтэнштэйн, Нарвегія, Паўночная Македонія, Чарнагорыя і Украіна. Акрамя таго, Каліноўскага ў свае санкцыйныя спісы ўключылі Вялікабрытанія, Канада, Швейцарыя.

21 чэрвеня 2021 года Сяргей Каліноўскі быў унесены ў спіс спецыяльна прызначаных грамадзян і заблакіраваных асоб ЗША.

Катэгорыя:Юрысты Беларусі
Катэгорыя:Члены Цэнтральнай выбарчай камісіі Рэспублікі Беларусь
Катэгорыя:Намеснікі міністра юстыцыі Рэспублікі Беларусь
Катэгорыя:Беларускія асобы ў Чорным спісе ЕС
Катэгорыя:Беларускія асобы ў спісе спецыяльна прызначаных грамадзян і заблакіраваных асоб ЗША
Аляксандр Аляксандравіч Рагачоў

**Аляксандр Аляксандравіч Рагачоў** (нар. , Гомель, БССР) — спецыяліст у галіне матэрыялазнаўства, нанатэхналогій і нанаматэрыялаў. Доктар тэхнічных навук (2016), прафесар (2019), член-карэспандэнт Нацыянальнай акадэміі навук Беларусі (2021).

## Біяграфія 
Нарадзіўся 20 лістапада 1978 года ў Гомелі. Бацька — Аляксандр Уладзіміравіч Рагачоў (нар. 1949) вучоны ў галіне фізічнай хіміі.

У 2001 годзе скончыў Беларускі дзяржаўны ўніверсітэт транспарту па спецыяльнасці «Абсталяванне і тэхналогіі высокаэфектыўных працэсаў апрацоўкі матэрыялаў», кваліфікацыя «Інжынер-механік», 2001; у 2005 годзе скончыў аспірантуру, у 2014 у Беларускім дзяржаўным універсітэце скончыў дактарантуру.

З 2005 года працаваў навуковым супрацоўнікам у на кафедры «Матэрыялазнаўства, апрацоўка і ўмацаванне матэрыялаў» механічнага факультэта Беларускага дзяржаўнага ўніверсітэта транспарту; з 2006 года працаваў на кафедры «Матэрыялазнаўства і тэхналогія матэрыялаў» старшым навуковым супрацоўнікам, з 2008 года — дацэнтам, а з 2017 года — прафесарам.

## Навуковая і грамадская дзейнасць 
З’яўляецца спецыялістам у галіне фізікахіміі павярхоўных з’яў, займаецца вывучэннем працэсаў, якія праходзяць пры асаджэнні аднакампанентных і нанакампазіцыйных пакрыццяў з актыўнай газавай фазы, даследаваннем фізіка-хімічных уласцівасцяў пакрыццяў. Атрымаў шэраг важных вынікаў пры эксперыментальным даследаванні і мадэляванні асаджэнні тонкіх пакрыццяў з газавай фазы. Правёў сістэматычныя даследаванні структуры межавых пластоў і памерных эфектаў плёнак поліялефінаў, фторпалімераў, поліарыленаў якія абложваюцца з лёткіх прадуктаў электроннапрамянёвага дыспергавання.

Па выніках навуковай дзейнасці апублікавана звыш 270 прац, у тым ліку 3 манаграфіі, 4 часткі ў кнізе, 6 навучальна-метадычных дапаможнікаў, 132 артыкулы ў рэцэнзаваных навуковых часопісах і 8 патэнтаў.

З’яўляецца членам рэдкалегіі навуковага часопіса «Тэлекамунікацыі і інфармацыйныя тэхналогіі», МТУСІ г. Масква.

## Узнагароды 
* Стыпендыя Прэзідэнта Рэспублікі Беларусь таленавітым маладым вучоным (2010, 2019).

## Спасылкі 
* Профіль А. А. Рагачова на сайце ГДУ імя Францыска Скарыны
* Аляксандр Аляксандравіч Рагачоў у базе даных «История белорусской науки в лицах» Цэнтральнай навуковай бібліятэкі імя Якуба Коласа НАН Беларусі 

Катэгорыя:Матэрыялазнаўцы Беларусі
Рагачоў (значэнні)

**Рагачоў** — прозвішча, тапонім.

## Прозвішча 
* Аляксандр Аляксандравіч Рагачоў — спецыяліст у галіне матэрыялазнаўства, нанатэхналогій і нанаматэрыялаў
* Аляксандр Уладзіміравіч Рагачоў — беларускі вучоны ў галіне фізічнай хіміі

## Тапонім 
* Рагачоў — горад у Гомельскай вобласці
* Рагачоў (станцыя)
Старасельскі сельсавет (Віцебскі раён)

**Старасе́льскі сельсавет** — былая адміністрацыйна-тэрытарыяльная адзінка ў складзе Віцебскага раёна Віцебскай вобласці. Цэнтр — вёска Старое Сяло.

Утвораны 20 жніўня 1924 года ў складзе Лосвідскага раёна Віцебскай акругі БССР. З 29 кастрычніка 1924 года ў складзе Кузняцоўскага раёна, з 26 сакавіка 1927 года ў складзе Віцебскага раёна. Пасля скасавання акруговай сістэмы з 26 ліпеня 1930 года ў Віцебскім раёне БССР. 15 лютага 1931 года сельсавет уключаны ў гарадскую рысу Віцебска. З 27 ліпеня 1937 года ў складзе адноўленага Віцебскага раёна БССР, з 20 лютага 1938 года — Віцебскай вобласці. 16 ліпеня 1954 года да сельсавета далучана тэрыторыя скасаванага Лятчанскага сельсавета. 10 мая 1958 года ў склад Заронаўскага сельсавета перададзены 3 населеныя пункты (Какоры, Карма і Мазанава), у склад Біцялёўскага сельсавета — 9 населеных пунктаў (Дарагакупава, Капітанава, Казлы, Лётцы, Навасёлкі, Падлазнікі, Трубачы, Цераспольская Слабада і Філімонава). 22 снежня 1960 года скасаваны, тэрыторыя ўвайшла ў склад зноў утворанага Лятчанскага сельсавета.

## Крыніцы 
## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.

Катэгорыя:Былыя сельсаветы Віцебскага раёна
Катэгорыя:Былыя сельсаветы Лосвідскага раёна
Катэгорыя:Былыя сельсаветы Кузняцоўскага раёна
Катэгорыя:Сельсаветы Беларусі, утвораныя ў 1924 годзе
Катэгорыя:Сельсаветы Беларусі, скасаваныя ў 1960 годзе
МФК Алімп Мар’іна Горка

**«Алімп»** — беларускі міні-футбольны клуб з горада Мар’іна Горка.

## Статыстыка выступленняў 
## Трэнеры 
* Васіль Матусевіч

## Спасылкі 
* АРХИВ 1-5 ЧЕМПИОНАТЫ
* Результаты финальных матчей розыгрышей Кубка Беларуси с 1991 по 2005 год.
Чэмпіянат Беларусі па міні-футболе 1992

**Чэмпіянат Беларусі па міні-футболе 1992** (3-і чэмпіянат Беларусі па міні-футболе) — чэмпіянат Беларусі па міні-футболе сярод беларускіх мужчынскіх каманд 1992 года.

## Турнірная табліца 
## Спасылкі 
* МАКСЛАЙН- ЧЕМПИОНАТ БЕЛАРУСИ ПО МИНИ-ФУТБОЛУ ВЫСШАЯ ЛИГА

Катэгорыя:Спорт у Беларусі ў 1992 годзе
Катэгорыя:Чэмпіянат Беларусі па міні-футболе
Шэршань (СТРК)

**Шэршань** — беларуска-ўкраінскі супрацьтанкавы ракетны комплекс (СТРК) трэцяга пакалення. Прызначаны для знішчэння бранятэхнікі, абароненых аб’ектаў (тыпу бункер, ДАК, ДЗАК) і нізкалятаючых малахуткасных мэтаў (верталётаў, БПЛА). З’яўляючыся лагічным развіццём украінска-беларускага супрацьтанкавага комплексу «Скіф», «Шэршань» пераўзыходзіць яго па шэрагу параметраў, а таксама рэалізуе інжынерныя рашэнні, унікальныя сярод канкурэнтаў. Прыняты на ўзбраенне УС Беларусі. Прапануецца на экспарт. У прыватнасці, у Нігерыі выкарыстоўваецца мадыфікацыя «Шэршань-Д».

## Спасылкі 
* 
* 
* Di PRJ Ada 'Perang' Rudal Anti Tank
Катэгорыя:Зброя Беларусі
Катэгорыя:З’явіліся ў 2010 годзе
Фрол Дзмітрыевіч Панарын

**Фрол Панарын** (нар. , ) — беларускі футбаліст, паўабаронца клуба «Віцебск».

## Клубная кар’ера 
Выхаванец клуба «Віцебск», таксама вучыўся ў Акадэміі АБФФ. З лета 2021 года пачаў выступаць за дубль «Віцебска», а неўзабаве стаў прыцягвацца і да асноўнай каманды. Дэбютаваў за «Віцебск» 23 кастрычніка 2021 года ў матчы супраць салігорскага «Шахцёра» (1:2), калі выйшаў на замену ў канцы сустрэчы.

## Статыстыка выступленняў 
## Крыніцы 
Катэгорыя:Футбалісты Беларусі
Катэгорыя:Ігракі ФК Віцебск
МФК Сімург

**«Сімург»** — былы міні-футбольны клуб з Мінска.

## Гісторыя 
Клуб быў заснаваны ў 1998 годзе Кахінам Мірзалізадэм. Расфармаваны ў 2002 года.

## Назвы 
* РАНН-БДПА (да 1999)
* Сімург (з 1999)

## Дасягненні клуба 
**Чэмпіянат Беларусі па міні-футболе**
*  **Чэмпіён (2)**: 1999/2000, 2000/2001
*  **Серебряный призёр (1):** 1998/1999
*  **Бронзавы прызёр (1)**: 2001/2002

**Кубак Беларусі па міні-футболе**
*  **Уладальнік (3)**: 1999/2000, 2000/2001, 2001/2002
*  **Фіналіст (1)**: 1998/1999

## Статыстыка выступленняў 
## Трэнеры 
* Валерый Драчэўскі (1998)
* Георгій Кандрацьеў (1999)
* Аляксандр Кісцень (2000)
* Ігар Баскакаў (2000—2002)

## Спасылкі 
* АРХИВ 12-14 ЧЕМПИОНАТЫ
Уладзімір Ільіч Сізоў

**Уладзімір Ільіч Сізо́ў** (; 1840 — ) — расійскі археолаг, гісторык, музейны дзеяч.

## Біяграфія 
Нарадзіўся ў Маскве. Вучыўся ў Сімферопальскай гімназіі. У 1858 годзе скончыў 1-ю Маскоўскую гімназію. У 1858—1862 гадах вучыўся на фізіка-матэматычным факультэце Маскоўскага ўніверсітэта, слухаў лекцыі на гісторыка-філалагічным факультэце. У 1865 годзе здаў кандыдацкі экзамен па юрыдычнаму факультэту. Выкладаў у гімназіі ў Кутаісі. У 1870—1880 гадах выкладаў у Мікалаеўскім сіроцкім інстытуце ў Маскве. У 1881—1887 гадах сакратар, у 1887—1904 гадах вучоны сакратар Гістарычнага музея.

## Навуковая дзейнасць 
Быў членам Маскоўскага археалагічнага таварыства з 1877 года. Займаўся даследаваннем славянска-рускіх старажытнасцей. У В 1881—1883, 1885, 1894, 1896, 1898, 1901 гадах праводзіў раскопкі ў вярхоўях Дняпра, каля вёскі Гнёздава Смаленскай вобласці, каля вёсак Чырвоная Слабада, Туравічы (Магілёўская вобласць), Іпалітаўка (Гомельская вобласць), на Кубані, Доне, Чарнаморскім узбярэжжы Каўказа і інш.

Адзін з першых даследчыкаў помнікаў старажытнарускай дружыннай культуры, культуры доўгіх курганоў, дзякаўскай культуры. Кансультаваў пастаноўкі Маскоўскай оперы, чытаў лекцыі па гісторыі культуры і касцюма на драматычных курсах, удзельнічаў у рэвізіях Аружэйнай палаты.

## Літаратура 
* 
* Сизов Владимир Ильич // Советская историческая энциклопедия. Том 12. — М.: Издательство «Советская энциклопедия», 1973—1982.
* 

## Спасылкі 
* Сизов Владимир Ильич // Abrau Antiqua 
* Сизов Владимир Ильич // ХРОНОС 

Катэгорыя:Гісторыкі Расійскай імперыі
Катэгорыя:Музеязнаўства
Катэгорыя:Мастацкія крытыкі Расійскай імперыі
Валерый Віктаравіч Драчэўскі

**Валерый Віктаравіч Драчэўскі** (нар. ) — беларускі футбольны і міні-футбальны трэнер, старшы выкладчык кафедры спорту БНТУ.

## Біяаграфія 
Працаваў трэнерам па футболе ў ДЮСШАР № 5 г. Мінска. За час працы ДЮСШАР № 5 браў удзел у якасці другога трэнера ў чэмпіянаце Еўропы па футболе, дзе зборная каманда Беларусь U-16 заняла 8 месца (Ірландыя). За падрыхтоўку выхаванцаў, якія сталі ўдзельнікамі чэмпіянату свету па футболе c 1994 па 1998 год яму была прысвоена Вышэйшая кваліфікацыйная катэгорыя трэнера. Неаднаразова запрашалі трэнерам для падрыхтоўкі моладзевай зборнай каманды Беларусь па міні-футболе.

У 1998 годзе ўзначаліваў МФК «Сімург». З 1999 года працуе ў БНТУ, дзе з 2000 года з’яўляецца галоўным трэнерам каманды па міні-футболе «Дынама-БНТУ».

Двойчы ўзначальваў студэнцкія зборныя каманды Беларусь на чэмпіянатах свету сярод студэнцкіх камандаў у 2014 годзе (Іспанія) і ў 2018 годзе (Казахстан).

## Спасылкі 
* «Когда мы выходим на игры за БНТУ, под руководством Валерия Викторовича, мы всегда настраиваемся только на победу»

Катэгорыя:Трэнеры МФК Сімург
Катэгорыя:Трэнеры МФК Дынама-БНТУ
Кірымбаш (нацыянальны парк)

**Кірымбаш** () — нацыянальны парк у Мазамбіку. Ахоплівае частку аднайменных астравоў і навакольных марскіх прастораў. Займае тэрыторыю 7500 км².

Нацыянальны парк быў утвораны ў 2002 г. Да 2010 г. кіраваўся Сусветным фондам дзікай прыроды. 

Парк ахоўвае 11 астравоў каралавага паходжання. У яго склад уваходзяць лясы міёмба, мангры, каралавыя рыфы. Парк насяляюць 160 відаў жывёл, у тым ліку сланы, буйвалы, львы, леапарды, дзікія сабакі, дэльфіны, кіты, марскія чарапахі, акулы і г. д. У нашы дні развіваецца турызм.

## Спасылкі 
* Quirimbas National Park 

Кірымбаш
Лазоўка (Полацк)

**Лазоўка** — мясцовасць у Полацку. 

## Агульная характарыстыка 
Мясцовасць знаходзіцца ў паўночай частцы Полацка пры ўездзе ў горад з боку Расонаў. На поўдні мяжуе са Спас-Слабадой. На поўначы мяжой мясцовасці выступае аўтадарога  Віцебск — Полацк — Даўгаўпілс — Рыга, за якой ужо пачынаюцца полацкія прадмесці Баравуха-2 і Баравуха-3. Асноўнай транспартнай магістраллю мясцовасці з'яўляецца вуліца Касманаўтаў. Жылая забудова мясцовасці малапавярховая, у асноўным сядзібнага тыпу. 

Катэгорыя:Полацк
Вера Аляксандраўна Сізко

**Вера Аляксандраўна Сізко́** (у дзявоцтве **Гадлеўская**;  — ) — беларускі музыказнавец, музычны крытык, педагог, даследчык беларускага опернага мастацтва, творчасці беларускіх кампазітараў.

## Біяграфія 
Нарадзілася ў Верхнядзвінску. Скончыла Мінскі музычны тэхнікум і ў 1940 годзе паступіла вучыцца ў Беларускую дзяржаўную кансерваторыю. У час Вялікай Айчыннай вайны была эвакуіравана ў Свярдлоўск, потым у Ташкент. У Ташкенце В. А. Сізко паступіла ў Ленінградскую кансерваторыю, якую скончыла ў 1948 годзе ў Ленінградзе і атрымала дыплом гісторыка-педагога. У 1948—1952 і 1954—1957 гадах выкладала гісторыю рускай музыкі і загадвала вучэбнай часткай у Беларускай дзяржаўнай кансерваторыі імя А. В. Луначарскага і адначасова ў 1948—1974 гадах (з перапынкам) у Мінскім музычным вучылішчы імя М. І. Глінкі. У 1959—1964 гадах працавала на Беларускім радыё: мастацкі кіраўнік, галоўны рэдактар музычнага вяшчання, старшыня музычна-рэпертуарнай камісіі. У 1974—1989 гадах выкладала ў Беларускім тэатральна-мастацкім інстытуце. У 1973—1976 гадах займала пасаду адказнага сакратара Саюза кампазітараў БССР.

## Навуковая і творчая дзейнасць 
Займалася даследаваннем беларускага опернага мастацтва, творчасці беларускіх кампазітараў, пытаннямі развіцця беларускай музычнай культуры. Публікавала рэцэнзіі на творы беларускіх кампазітараў. Складальнік зборніка артыкулаў пра Р. Шырму, зборніка песень «Спадчына» на вершы Янкі Купалы і Якуба Коласа. Аўтар музычных радыё- і тэлевізійных перадач.

Сярод публікацый:
* Белорусская советская опера. — Мн., 1959.
* И. М. Лученок // Они пишут для детей. Вып. 3. — М., 1980.
* Свет духоўнай музыкі // Мастацтва Беларусі. 1999, № 10.

## Літаратура 
* 

## Спасылкі 
* 
* Сізко, Вера Аляксандраўна (музыказнавец; 1916—1999) // Зводны электронны каталог бібліятэк Беларусі
* Выставка «Верой и правдой» к 100-летию со дня рождения В. А. Сизко   // Беларуская дзяржаўная акадэмія музыкі

Катэгорыя:Музыказнаўцы СССР
Катэгорыя:Музыказнаўцы Беларусі
Катэгорыя:Музычныя крытыкі СССР
Катэгорыя:Музычныя крытыкі Беларусі
Катэгорыя:Музычныя педагогі СССР
Мышкін (значэнні)

**Мышкін** — прозвішча і тапонім.

## Прозвішча 
* Мікалай Канстанцінавіч Мышкін (нар. 1948) — беларускі вучоны ў галіне матэрыялазнаўства і трыбатэхнікі.
* Мікалай Паўлавіч Мышкін (1864—1935) — расійскі і беларускі фізік і метэаролаг, прафесар.

## Паселішчы 
* Мышкін — гарадское паселішча у Расіі, адміністрацыйны цэнтр Мышкінскага раёна Яраслаўскай вобласці.

Катэгорыя:Неадназначнасці
Сезон 1992 МФК Алімп Мар’іна Горка

У сезоне 1992 міні-футбольны клуб «Алімп» з Мар’інай Горкі прымаў удзел у Чэмпіянаце Беларусі па міні-футболе 1992 (8 месца)

## Статыстыка выступленняў ігракоў 
## Спасылкі 
* МАКСЛАЙН- ЧЕМПИОНАТ БЕЛАРУСИ ПО МИНИ-ФУТБОЛУ ВЫСШАЯ ЛИГА

1992
Алімп Мар’іна Горка
Доўгія заручыны

«**Доўгія заручыны**» () — мастацкі фільм 2004 года рэжысёра Жан-П’ера Жэнэ. Галоўную ролю выканала Адры Тату.

## Сюжэт 
Першая сусветная вайна. Падчас бітвы на Соме пяцёра французскіх салдат трапляюць пад трыбунал па абвінавачванні ў наўмысным нанясенні сабе калецтваў з-за страху перад ранішняй атакай. Суд прыгаварвае ўсіх пецярых да смерці, і іх выкідваюць на нейтральную паласу паміж двюма лініямі фронту — каля аванпоста «*Бінга ў прыцемках*». Неўзабаве пачынаецца атака, і лёс усіх пецярых застаецца невядомым.

Манэк, адзін з пяцёх асуджаных на смерць салдат, яшчэ ў дзяцінстве звярнуў увагу на кульгавую дзяўчынку Мацільду. Неўзабаве дзевяцігадовая Мацільда і дзесяцігадовы Манэк сталі найлепшымі сябрамі. З гадамі сяброўства перарасло ў рамантычныя адносіны, і закаханыя ўжо не ўяўлялі жыцця адзін без аднаго. Манэк і Мацільда марылі ажаніцца, але вайна ўнесла свае карэктывы ў іх планы. Манэк быў вымушаны адправіцца ваяваць, але з вайны так і не вярнуўся.

Мацільда даведваецца пра трагічны лёс свайго абранніка, але не дае веры, што яе каханы памёр. Яе сэрца кажа ёй пра адваротнае. Пасля заканчэння вайны Мацільда пачынае сваё ўласнае расследаванне і крок за крокам выясняе, што ж на самай справе адбылося ў той злашчасны дзень у «*Бінга ў прыцемках*».

## Акцёрскі склад 
* Адры Тату — *Мацільда*
* Гаспар Ульель — *Манэк*
* Дамінік Пінон — *Сільвен, дзядзька Мацільды*
* Шанталь Найвірт — *Бенедыкт, цётка Мацільды*
* Клавіс Карньяк — *Бенуа Нотр-Дам*
* Альбер Дзюпантэль — *Селестэн «Муха»*
* Дэні Лаван — *Франсіс «Шэсць Су» Гіньяр*
* Жан-П’ер Бекер — *Эсперанца*
* Дамінік Бетэнфельд — *Анжэла Басіньяна*
* Марыён Каціяр — *Ціна Ламбардзі*
* Джодзі Фостэр — *Эладзі Горд*
* Жан-П’ер Дарусен — *капрал Бенджамін Горд*
* Жэром Кірхер — *Бастош*
* Жулі Дэпардзьё — *Веранік Пасаван*
* Андрэ Дзюсалье — *П’ер-Мары Руўер*
* Цікі Альгада — *Жэрмен Ліс*

## Узнагароды 
Паводле інфармацыі сайта «*Internet Movie Database*» фільм быў адзначаны 17 кінаўзнагародамі і яшчэ 35 намінацыямі. Сярод найбольш значных узнагарод 5 прэмій «*Сезар*».

## Зноскі 
## Спасылкі 
* 

Катэгорыя:Фільмы Францыі 2004 года
Катэгорыя:Фільмы ЗША 2004 года
Катэгорыя:Фільмы-драмы 2004 года
Катэгорыя:Фільмы-меладрамы 2004 года
Катэгорыя:Фільмы-драмы Францыі
Катэгорыя:Фільмы-драмы ЗША
Катэгорыя:Фільмы-меладрамы Францыі
Катэгорыя:Фільмы-меладрамы ЗША
Катэгорыя:Гістарычныя фільмы Францыі
Катэгорыя:Гістарычныя фільмы ЗША
Катэгорыя:Ваенныя драмы
Катэгорыя:Фільмы на французскай мове
Катэгорыя:Фільмы на нямецкай мове
Катэгорыя:Фільмы пра Францыю
Катэгорыя:Фільмы пра Першую сусветную вайну
Катэгорыя:Экранізацыі раманаў
Катэгорыя:Фільмы, знятыя ў Францыі
Катэгорыя:Фільмы Жан-П’ера Жэнэ
Катэгорыя:Фільмы, музыку да якіх напісаў Анджэла Бадаламенці
Сцяг Ільіча

Назву **«Сцяг Ільіча»** мелі:

* Сцяг Ільіча — назва ўваравіцкай раённай газеты «Калектывіст» пасля 1944 года.
* Сцяг Ільіча — назва талачынскай раённай газеты «Наша Талачыншчына» ў 1962—2001 гадах.
* Сцяг Ільіча — назва сенненскай раённай газеты «Голас Сенненшчыны» ў 1962—1963 гадах.
* Сцяг Ільіча — назва радашковіцкай раённай газеты «Смерць фашыстам» пасля 1944 года.
Юрый Міхайлавіч Музычэнка

**Юрый Музычэнка** (нар. , ) — беларускі футбаліст, паўабаронца гомельскага «Лакаматыва».

## Клубная кар’ера 
Выхаванец клуба «Гомель», з лета 2017 года пачаў выступаць за дубль, дзе хутка замацаваўся ў складзе. У лютым 2019 года быў аддадзены ў арэнду ў рэчыцкі «Спадарожнік» з Першай лігі, дзе таксама стаў адным з асноўных ігракоў, за сезон адзначыўся 3 галамі і 10 галявымі перадачамі. У студзені 2020 года ў якасці свабоднага агента перайшоў у «Смалявічы», якія выйшлі ў Вышэйшую лігу, аднак ужо ў сакавіку пакінуў каманду і вярнуўся ў «Гомель». Спачатку звычайна выхадзіў на замену, а пазней стаў з’яўляцца і ў стартавым складзе, у выніку дапамог камандзе вярнуцца ў Вышэйшую лігу. У пачатку 2021 года трэніраваўся з асноўнай камандай «Гомеля», але сезон пачаў у дублі.

У ліпені 2021 года, так і не згуляўшы за аснову ў сезоне, пакінуў «Гомель» і неўзабаве папоўніў склад «Віцебска». Дэбютаваў у Вышэйшай лізе 24 ліпеня 2021 года, выйшаўшы на замену ў другім тайме матча з мінскім «Дынама» (1:3). У далейшым пераважна гуляў за дубль, зрэдку выходзячы на замену ў асноўнай камандзе. У студзені 2022 года стала вядома, што нападнік пакідае віцебскі клуб.

У лютым 2022 года трэніраваўся з мазырскай «Славіяй», а ў сакавіку стаў іграком гомельскага «Лакаматыва». Замаваўся ў стартавым складзе каманды. У сакавіку 2023 года падоўжыў кантракт з «Лакаматывам». У лютым 2024 года зноў падоўжыў пагадненне з клубам.

## Міжнародная кар’ера 
У кастрычніку 2016 года выступаў за юнацкую зборную Беларусі (да 17 гадоў) у кваліфікацыйным, а ў сакавіку 2017 года ў элітным раўндах чэмпіянату Еўропы.

## Статыстыка выступленняў 
## Крыніцы 
Катэгорыя:Футбалісты Беларусі
Катэгорыя:Ігракі ФК Гомель
Катэгорыя:Ігракі ФК Спадарожнік Рэчыца
Катэгорыя:Ігракі ФК Віцебск
Катэгорыя:Ігракі ФК Лакаматыў Гомель